OKRESNÁ PROKURATÚRA SPIŠSKÁ NOVÁ VES 
Elektrárenská 1, 052 01 Spišská Nová Ves 1	

Číslo: 1 Pv 294/16/8810-12	Spišská Nová Ves 08.12.2016 
EEČ: 2-68-1171-2016
U Z N E S E N I E
Trestná vec:	obv. XXXXX a spol.
Trestný čin:	prečin: ohrozovanie mravnej výchovy mládeže podľa § 211 odsek 1 písmeno b, odsek 3 písmeno a Trestného zákona
Rozhodol: 	prokurátorka Okresnej prokuratúry Spišská Nová Ves 
Podľa § 215 odsek 1 písmeno b Trestného poriadku zastavujem trestné stíhanie obvinenej:  
XXXXX
dátum narodenia: XXXXX
miesto narodenia: XXXXX
rodné priezvisko: XXXXX
trvalé bydlisko: XXXXX XXXXX, Slovensko
väzba: nie
ktorá je trestne stíhaná pre trestný čin:
-	prečin: ohrozovanie mravnej výchovy mládeže podľa § 211 odsek 1 písmeno b, odsek 3 písmeno a Trestného zákona
štádium: dokonaný trestný čin
forma trestnej súčinnosti: spolupáchateľ v skupinovej veci
na tom skutkovom základe, že:
pre prečin ohrozovania mravnej výchovy mládeže podľa § 211 ods. 1 písm. b ), ods. 3 písm. a) Trestného zákona, s použitím § 138 písm. b/ Trestného zákona, na tom skutkovom základe, že od 28.októbra 2015 do 30.júna 2016 v Krompachoch, okr. Spišská Nová Ves, ako rodičia školopovinnej mal. XXXXX, nar. XXXXX, žiačky Základnej školy v Krompachoch, na ul. SNP č. 47, zanedbali starostlivosť o jej výchovu a povinnú školskú dochádzku, v dôsledku čoho za uvedené obdobie školského roku 2015/2016 bezdôvodne vymeškala 449 vyučovacích hodín, 

lebo  tento skutok nie je trestným činom a nie je dôvod na postúpenie veci.
Podľa § 215 odsek 1 písmeno b Trestného poriadku zastavujem trestné stíhanie obvineného:  
XXXXX
dátum narodenia: XXXXX
miesto narodenia: XXXXX
trvalé bydlisko: XXXXX XXXXX, Slovensko
väzba: nie
ktorý je trestne stíhaný pre trestný čin:
-	prečin: ohrozovanie mravnej výchovy mládeže podľa § 211 odsek 1 písmeno b, odsek 3 písmeno a Trestného zákona
štádium: dokonaný trestný čin
forma trestnej súčinnosti: spolupáchateľ v skupinovej veci
na tom skutkovom základe, že:
pre prečin ohrozovania mravnej výchovy mládeže podľa § 211 ods. 1 písm. b ), ods. 3 písm. a) Trestného zákona, s použitím § 138 písm. b/ Trestného zákona, na tom skutkovom základe, že od 28.októbra 2015 do 30.júna 2016 v Krompachoch, okr. Spišská Nová Ves, ako rodičia školopovinnej mal. XXXXX, nar. XXXXX, žiačky Základnej školy v Krompachoch, na ul. SNP č. 47, zanedbali starostlivosť o jej výchovu a povinnú školskú dochádzku, v dôsledku čoho za uvedené obdobie školského roku 2015/2016 bezdôvodne vymeškala 449 vyučovacích hodín

lebo  tento skutok nie je trestným činom a nie je dôvod na postúpenie veci.

Odôvodnenie:
Vyšetrovateľ Okresného riaditeľstva PZ, OKP  v Spišskej Novej Vsi uznesením sp. zn. ORP-482/1-VYS-SN-2016 zo dňa 23.6.2016 podľa § 199 ods. 1 Trestného poriadku začal trestné stíhanie a dňa 29.9.2016 podľa § 206 ods. 1 Trestného poriadku vzniesol XXXXX a XXXXX obvinenie pre prečin ohrozovania mravnej výchovy mládeže  podľa § 211 ods. 1 písm. b/, ods. 3 písm. a/  Tr. zákona, ktorého sa mali dopustiť  konaním uvedeným vo výrokovej časti tohto uznesenia.

	Vyšetrovateľ predložil dňa 5.12.2016 prokurátorovi vyšetrovací spis s návrhom na zastavenie trestného stíhania podľa § 215 ods. 1 písm. b/ Trestného poriadku. 

	Preskúmaním na vec sa vzťahujúceho vyšetrovacieho spisu som zistila, že návrh na zastavenie trestného stíhania je dôvodný výsledkami skráteného vyšetrovania. 

	Z vykonaných výsluchov obvinených XXXXX, XXXXX, ustanovenej opatrovníčky, XXXXX a triednej učiteľky, XXXXX a zabezpečených listinných dôkazov vyplynulo, že mal. XXXXX skutočne v uvedenom období školského roka 2015/2016 bezdôvodne vymeškala 449 vyučovacích hodín. Rodičia sa snažili problém záškoláctva riešiť a chodili do školy na predvolania, aj mimo predvolaní. Rovnako spolupracovali aj s Úradom práce, sociálnych vecí a rodiny, pracovisko XXXXX, kde sa dostavovali aj bez predvolania, z vlastnej iniciatívy. Napriek ich snahe maloletá XXXXX rodičov nerešpektovala a prestala rešpektovať aj učiteľov. U ostatných školopovinných detí obvinených sa problémy so záškoláctvom nevyskytli. XXXXX v roku 2016/2017 začala navštevovať Strednú školu SEZ v Krompachoch, ktorá doposiaľ záškoláctvo nehlásila. 

Prečinu ohrozovania mravnej výchovy mládeže podľa § 211 ods. 1 písm. b) Trestného zákona sa dopúšťa páchateľ, ktorý  zavineným konaním vytvára osobe mladšej ako osemnásť rokov podmienky na vznik nežiaducich návykov alebo sklonov /napríklad umožnením dlhodobejšieho záškoláctva/. 

	Výsledkami vykonaného dokazovania bolo zistené, že obvinení XXXXX a XXXXX ako rodičia vykonávali v rámci svojich možností, opatrenia na zabezpečenie riadnej školskej dochádzky dcéry a vytvárali podmienky pre jej riadnu školskú dochádzku. S príslušnými orgánmi spolupracovali, chodili aj bez predvolania do školy a spolupracovali pri riešení záškoláctva aj s Úradom práce, sociálnych vecí a rodiny. Teda snažili sa dosiahnuť zlepšenie školskej dochádzky svojej dcéry. Vo veci preto nebola preukázaná subjektívna stránka trestného činu, pre ktorý je vedené trestné stíhanie. 

	Podľa § 215 ods. 1 písm. b) Trestného poriadku,  prokurátor zastaví trestné stíhanie, ak nie je tento skutok trestným činom a nie je dôvod na postúpenie veci. 

	Preto bolo potrebné rozhodnúť tak, ako je uvedené vo výrokovej časti tohto uznesenia. 
Poučenie:
Proti tomuto uzneseniu je prípustná sťažnosť, ktorú možno podať orgánu, ktorý rozhodnutie vydal, do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Janka Bocanová 
prokurátorka